දින තුනක කාලයක් තිස්සේ කටුනායක ගුවන් තොටුපොළේ සංක්‍රමණික මගී පර්යන්තයේ රැදී සිටින පිලිපීන ජාතිකයා සම්බන්ධයෙන් පැහැදිලි කිරීමක් ශ්‍රී ලන්කන් එයාර්ලයින් සිදුකර තිබෙනවා.අදාල මගියා බැංකොක් සිට දෝහා කටාර් බලා ශ්‍රී ලන්කන් ගුවන් සමාගමට අයත් යානයකින් ගමන් කිරීමට ශ්‍රී ලංකාවට පැමිණ ඇති බවයි එම ප්‍රකාශකයා අප සමගින් කියා සිටියේ.ඔහු වැඩිදුරටත් ප්‍රකාශ කළේ අදාල මගියාගේ විදේශ ගමන් බලපත්‍රය සහ වීසා බලපත්‍රයේ ඇති තොරතුරු වල පරස්පරතාවයක් පැවති බවයි.එවැනි ගැටළුකාරී තත්ත්වයන් ඇති වූ අවස්ථාවලදී එම මගියා පැමිණි ගුවන්තොටුපොළ වෙත නැවත හරවා යැවීම සාමාන්‍ය ක්‍රියා පිළිවෙත බවයි එම ප්‍රකාශකයා අප සමඟින් සඳහන් කළේ.කෙසේ වෙතත් අදාල පිලිපීන ජාතික මගියා තම වීසා බලපත්‍රය සම්බන්ධයෙන් පවතින ගැටලුව විසඳීම සඳහා ඔහුගේ සොහොයුරිය දෝහා කටාර් සිට පැමිණෙන තෙක් ගුවන් තොටුපොළේ රැඳී සිටීමට අවස්ථාව ඉල්ලා තිබෙනවා.ඒ අනුව බලධාරීගේ අවසරය ඔහුට හිමිව ඇති අතර අද දිනයේ ඔහුගේ සොහොයුරිය දෝහා කටාර් සිට මෙරටට පැමිණි ඇති බවයි වාර්තා වන්නේ.කෙසේ වෙතත් ඇය පැමිණියද අදාල මගියා සම්බන්ධයෙන් පැන නැගී තිබූ වීසා ගැටලුව විසඳා ගැනීමට ඔවුන්ට නොහැකිවූ බවයි ශ්‍රී ලන්කන් ප්‍රකාශකයා අප සමඟින් වැඩිදුරටත් ප්‍රකාශ කළේ.ඒ අනුව සාමාන්‍ය ක්‍රියා පිළිවෙත පරිදී පිලිපීන ජාතික මගියා නැවත ඔහු පැමිණි ගුවන් තොටුපොළ වෙත හරවා යැවීමට තීරණය කළ බව එම ප්‍රකාශකයා සඳහන් කළා.